
O Volapükaflens Valöpo! 


Adel binon del solöfik. Benoglidob ai delis solöfik, bi 
binons äs flen fredik, kel pakon solami züo; bai väl obsik kanobs 
votükön volädi obsik ud ini ledom jönik, ud ini fanäböp. 


Lif söton pamafön fa tik e dunots, no fa tim. Lif söton 
binön kleilik, nitedik, fredik. If vitobs menis, kels züons obis jü 
по kompenön Ко dols а blesirs onas, perobs mödikumo, Ка kanobs 
fomälön. If lenükobs vafis koldik okiäla, täno mojedobs mödikis 
fredis gretikün lifa. 


Do spel obas pro menef binon gretik, ye bäldikölo, 
dasuemobs ai plu, das pösods ti aliks, ün tim presenik, bejäfons ai 
nemödikumo dinis, kels ägivons obes blesiri gretik, sekü atos, 
pösods ѕотік binons pöfiks, ifi bankakal onas binon fulik. 


Din veütikün (ебі lif binon: blebön yunik. Меп, kel 
sevon ad dakipön ladi cilik e spiriti yunik otuvon vegi benoseka 
äsi freda. Blebön ai studan, ai fulü nuläl e lifafred - ekö klän 
okdaglofa! Sosus perobs yunöfi veratik obsik, ekö tim ven 
mems vetikons plu ka spels. 


Vöds at no binons vöds obik. Віпопѕ vöds sapana. 
Ledigidobsös onis! 


Valikosi Gudikün Oles ed Olikanes 


sedom L 

LÄLID ІМ ЅТОМАГАМ 
fa hiel Lewis Carroll 


KAPIT JÖLID 
KRÖKIDÖP KÖRADAIMA (4) 

“Plidol-li Köradaimi?" äsagon Kat nelaodiko. 

“Lölöfiko no," ägespikof Lälid, “binof so vemo -“ Ab 
ebo anu küpof Köradaimi, kel binof nilo pödü of, e kel dalilof 
valikosi, keli ѕадоу; seko äfövof: “- skilik; sekü atos, nek 
votanas olabon mögodi pülikün ad gaenön pledi." 


Köradaim äsmililof, ed emogolof. 


“Kine spikol-li?" äsagom Körareg, kel änilikom lü Lälid, 
e kel älogedom lü kap Kata go nuläliko. 


“Екӧ flen oba - Kat se grafän ela “Cheshire,” äsagof 
Lälid, “Dälorös obe аа jonodön oni Ore." 


“Fümiko no lobülob lülogedi опа," äsagom Körareg; 
“Dalon уе kidön паті oba, if plidon." 


“Buob ad по dunön osi," eküpeton Kat. 


“No binolöd mäpüdik," аѕадот Körareg, “e no 
lülogetolöd obi ѕоїко!" Ägolom poi Lälid äsä äspikom. 


“Kat dalon lülogön lü reg," äsagof Lälid. “Ereidob osi 
seimo in buk, ab liedo eglömob tiädi buka." 


Dido, mutoy moükön oni," äsagom Körareg go fümäliko, 
ed älüvokom lü Köradaim, kel äbeigolof: "О löfäb! vilob, das, 

moükol kati at!" 


Ad moükön nedasumovi alik, gretik u smalik, Köradaim 
sagof, nen igo zülogedön: “Säcöpoyöd kapi onik!" 


“Osukob boyadi ob it!" äsagom reg ledesiriko, ed 
ämospidom. 


Lälid äcedof, das öbinon tikamagoti gudik ad kontrolön 
progedi pleda, bi äkanof lilön vögi Köradaima fago, kel 
äluvokädon zuniko. Уа ilielof ofi, kel icödetof pledanis kil ad 
pasäkapön, bi iseletons turnis okas; i proged pleda löl 
äpliton eli Lälid, bi ädareigon us kofud sovemik, das пеаі äsevof, 
va äbinon turn oka, u no. Seko emogolof ad sukön lüstridi oka. 








Ab lüstrid ofik äjäfon me feit ta lüstrid votik. Atos 
äjinos pöti legudik pro Lälid ad krökidaflapön bali onas me 
lüstrid votik, fikul teik äbinon, das flamen ofa igolon lü flan 
votik gada, kö Lälid äkanof logön oni, kel esteifülon, nekaniko, 
ad flitön ini bim. 


Ab ven ifanof flameni, ed igeblinof oni lü krökidöp, feit 
ifinükon, e lüstrids bofik äbinons selogädo: “ab jenöfo lindifos 
obe," äcedof Lälid, “bi bobots valik id emogolons de flan at 
krökidöpa.” Sekü atos, äjoikof flameni dis brad oka, sodas по 
äkanon skeapön dönu, ed ägolof ad fövön spikoti ko flen oka. 


Gekömölo lü Kat se grafän ‘Cheshire, Lälid äsüpädof ad 
tuvön menamödoti saidiko gretiki zü on, e disput gretik äjenon 
bevü boyad, Körareg е Köradaim. Alikan äspikon otüpo; 
retans äseilons, ed ädredälikons ai plu. 


Sosus Lälid äpubof, kilans valik elebegons ofi аа büadön 
tefü din at. 
(Ein kapita jölid opubon in gased mula okömöl) 

STÖBS (Dil Balid) 
(fa Frank Roger) 


Jiel Jessica töbo äkanof kredön utosi, kelosi älogof. 
Nafäd-li? Funs, kobü lüflotots alsotik-li seatöls valöpo su 
melajol? Kis diabö äjenon-li? Ой timüls anik älogetof 
naudo lü magods skänik in völaskrin oka büä äkanof 
sludön, kisi ödunof. Täno äsumof telefonömi, ed ävälof 
numi ela ScreenWise : Remanadünot. 


Sufädiko ädalilof reklamakedi ko spet, das seéimüpo 
öfägof ad remön telefonayumi jerikum nen reklams. No 
älogedof dü timül skrini, kel jino ämijäfidon. Älogetof plao 
da fenät, bi äbuükof ai sili gedik e reini nefinik bu jeikots 
neplänovik, kels äünaudükons melajoli vütropik. 


Sosus telefonot fino pigeton fa remana-dünot, 
äsagof peskänölo: “Pelob moni gudik pro leboned obik 
ela ScreenWise, e jonoy ebo anu dinis mu leglumälikis 
alsotikis: nafädi, funis valöpo su melajol, dinis vero 
naudodikis. No Капор sufälön osi. Spelob, das suemols 
säkädi at, e das okanols nätükön atosi onu.” 





Vög cinik ägespikon: “Sevedobs säkädi fa maibreikans 
pekodöli. Eplöpons ad nüdranön ini sit olik.” 


“Maibreikans-li?” 


“Plöp levemik prodotema obsik völaskrinas jiniko 
elübäton maibreikanis, kels tuvons blesiri gretik ad nüdranön ini 
sits no pejelöls e ad sedön usio patädis nedesirabik. 


“E kisi kanobs-li dunön іп tef at?” 


“If dalabol ün tim presenik lebonedi balugik, gudikünos binon ad 
getön pluamoti, kel keninükon stöbi ta maibreikans e viruds. 
Binon jerikum, ab omoükon säkädis fa ol pemäniotölis. Fino 
ocedol, das fräd somik völadom in tef at. Vemo mobob, das 

Іебопеао! pluamoti Otuvol patis mödikum tefü leboneds ё 
suäms alsotik pö resodapad obsik.” 





Dü brefüp Jessica älof välis mögik, ab älailogof in 
skrin oka, das funs ai mödikums päblinons fa vefs sui melajol; 
seko älebonedof pluamoti saidiko nejeriki latikumo dü soar. 


(Fin konota sökon ün mul okömöl) 

PÜKS АГЅОТІК МЕКӦЅӦМІК 
(fa Brian R. Bishop) 


Arden R. Smith, Kadäman Soga Bevünetik Volapüka, ma gased 
Sperantapükik ‘Literatura Foiro’ (43;259, tobula yela 2012, pads 
241-249), penom kapiti in buk ‘From Elvish to Klingon’ fa 
Michael Adams, O.U.P., 201. Nunon, das Arden binom skilik 
tefü püks ela J.R.R. Tolkien, e das bepenom pükis mödik da 
pasetatims. 


Primom dub püks nämädanetas (a.s. Grikän е Romän). 
Mäniotom pükis filosopik (a.s. fa Francis Lodowyck, George 
Dalgarno, Bijop John Wilkins): tumyela degvelid, tumyela 
degjöl laboms netapükis (a.s. Fransapüki, Deutapüki e 
Linglapüki). pemiedükölis fa netapüks votik. Äpubons 
desinapüks (a.s. ‘Volapük’ [pads 6], ‘Sperantapük’ [pads 7] ed 
Чао’ [pads 2] ёі netapüks pebalugüköls (a.s. Latino sine 
flexione fa Giuseppe Peano se latin, Basic English fa C.K. Ogden 
se linlapük, e Wede fa Adalbert Baumann se Deutapük, e Saxon 
English). 


In spod ko Arden епипот obi sökölosi: Tiäd kapita binon 
‘Confounding Babel: International Auxiliary Languages” 
(Vanüköl eli ‘Babel’ : Yufapüks Bevünetik). 


Kapit binädon se dils zül, sevabo: 


Nüdug; 

‘International languages: from natural to artificial 
(Püks bevünetik, de natiks lü mekaviks); 

“А priori languages’ (Püks di “а priori’) [Lodowyck, 
Urquhart*, Dalgarno, Wilkins, Sudre (Solrésol] 

“А mixed IAL: Volapük (Yufapük bevünetik pemigöl: 
Volapük) 

‘An ʻa posteriori ‘ IAL: Esperanto’ ((Yufapük bevünetik 
di ʻa posteriori’ : Sperantapük); 

‘Offspring of Esperanto’ (Sperantapüka licinans) [ldo, 
Occidental, Novial] 

Simplified natural languages’ (Püks natik pebalugüköl) 
[Latino sine flexione, Interlingua, Basic English, Wede]; 
‘Languages for part of the world’ (Püks pro dil vola) 
[püks fa hiel Elias Molee: el Saxon English, e ret); 
Conclusion (Kludod). 


(* Urquharft äbinom bal heroedanas іп konot fa Drummond). 


Äpenob ele Arden, das vipoböv, das läükom dinis votik tefü at, 
a.s. по mäniotom pükis konedas, a.s. ‘Utopia’ fa Thomas Моге 
e ‘Nicolai Klimii iter subterraneum’ (täv distalik ela Nicolas Klim) 
fa Ludvig Holberg, u gebami latina nutimik. 


Gidiko ägepenom, das püks konedas äbinons plödü züot kapita, 


e zuo, das по ikanom репёп dö yufapüks valik, bi lunot kapita 
seväro miedükon atosi. 

HAIKUDS TEL PRO LÖFÄBS 
(fa Philippe Combot) 
O löfäb oba, Prulof jilöfäb, 
Lifi oba okipob Logod binon glumülik, 
In namil ola. Bi löfof obi. 


Haikud binon poedot brefik sümädü liänafom Yapänanik: 
binädon me liäns kil, silabas lul, vel e lul, kel steifülon ad 
notodön tikamagotis dibik gebü vöds nemödik. 

“УОГАРОР!” ZELON YUBIDI DEGLULYELIK! 





Ven resodapads obik äpubons ün yel 1998, Volapük vemo 
nemödikum ädabinon іп bevüresod. No äkanob 
büosagön dinis somik äs Vükiped e grup aela "Yahoo!" 


Too, do adelo kanoy logön resodapadis Volapükik 
mödikum, sperimänt lienetik obik blebon din balatik, nen 
sümädots. 


Ba ünü yels deglul okömöl olaboy väli vidikum 
resodapadas Volapükik. 


Arden R. Smith 
Resodamastan ela "VOLAPOP! Pads kuliva pöpedik pro 
Volapükans" 

CÖD DÖ РВОІВ 


No kredolös, das proib buka fa ol gideto badika pacedöla 
osefükon cili olik ta flun reideda rübüköl! 


De proib näm nonik, nämükam nonik süikon. Nämiks ta fluns 
miotöl de flenädans, reklams, reided, spikots . . . te hipul ut, 
te jipul ut binons, kels sekü sogäl, in kel padugälons, peblunons 
ko tadunanäm ninälik ko rafin cöda, senäla e vila, kel fägükons 
onis ad sevediko lasumön и deimön ninälao dinis. 


Pro ons, kosikam ko lukomun e bap no binon bätod u 
miotükam, ab sevedikam. 


Я ө . Я . + е 


Меп, kel labon fomäli legudik, 
Fölom ga lifi, suämü nejerik! 

ЅАСОР5 ҒА HIEL OSCAR WILDE 





Konven binon soalikos, keli kuliv obsik kanon givön obes. 


Jenotem ola binon ut, kel binol. Binon mod soalik, dub kel 
sötoy pacödön. 


Dü timäd go nejönik e prüdik, lekans prünons, no de lif, ab de 
od. 


Binos ai fopik ad konsälön, ab lofam konsäla gudik binon 
deidovik. 


Klänäds jimatanas votanas binons lüxüods vesüdik lifa nulädik. 
Nemuiko, pösods lä klub, kels labons lifayelis saidik ad sevön 
difikosi, sagons osi obe. Ab man nonik sötom klänädön bosi 
jimatane lönik. Ai tuvof verati. Voms labofs ladälöf stunabik 
tefü dinäds somik. Tuvofs valikosi, plä kleilikos. 


Fümob, das if lödoböv su länäd dü muls mäl, vedoböv so 
nekulivik, das nek demonöv obi igo bosilo. 


Binos e lenejönik, е lenofik ad komandön späliäli pöfanes. 
Sümos ad konsälön faemäbanes ad fidön nemödikumo. 


Dial no binon zesüdo veratik bi ek deadon pro ot. 


Lif binon lokam lekana, ed u sojafädon bisarikosi fa pänan u 
skulturan pefomälöli, u jenöfükon drimi nejenöfik. 


Keinans valik labons kaladi badik. Binos klän tiräda onsik. 


Dabinon gud mödikum demü stup, ka fomäloy. Tefü ob, 
stunidob vemo stupi. Binos sot kesenäla, cedob. 


Mens valik binons mosts. Kodü atos, zesüdos, das pafidons 
gudiko. Kvisinan gudik jafon stunidotis in tef at. 


No dabinons mimalalogeds seimik. 


(Tradutods fa hiel lan Niles) 


